  Константин Вознесенских Майя Бывальцева 2021-тӥ арын Удмуртиын 1 сюрс 30 тонна пала кеч йӧл поттӥзы. Валля арен ӵошатыса, со 433,2 тонналы яке 73 процентлы процентлы тросгес, ивортӥз элькунысь гурт возёсъя но сиён-юонъя министерстволэн пресс-службаез. Туннэ нуналлы элькунын оглом 4 сюрс 518 йыр кечьёс лыдъясько. Кылем ар ӵоже пудо уллё куинь поллэсь трослы йылӥз. Лыдпусъёс нырысь ик будӥзы Кияса ёросысь «Дубровское» экофермаын выль ужпӧрез кутскемен. Со сяна, кылем арын кеч йӧл поттонъя эшшо куинь фермер возёсъёсы кылдӥзы: Глаз, Сьӧлта но Шаркан ёросъёсын. Туннэ йӧл поттыны кечьёсты 13 возёсъёсын вордо. Тужгес трос йӧл кыско Вотка ёросысь «Агровиль» огазеяськонын. Кылем арлы йылпумъянъёсъя, отын 360,6 тонна люкаськиз. Нош кечпи басьтэмъя нырысетӥ интыын Каракулино ёросысь нимаз ужбергатӥсь Ольшевская А. О. – 12 толэзьскын возёсын 230 кечпиос вордскизы. Тегъёс: пудо Удмуртия гуртвозёс  